Official Journal L 236 , 23/09/2003 P. 0923 - 0923



D. IL-KONTROLL TAT-TNIĠĠIS INDUSTRIJALI U L-IMMANIĠĠJAR TAR-RISKJI 1. 31994 L 0067: Id-Direttiva tal-Kunsill 94/67/KE tas- 16 ta' Diċembru 1994 dwar l-inċinerazzjoni ta' skart perikoluż (ĠU L 365, 31.12.1994, p. 34). - 32000 L 0076: Id-Direttiva 2000/76/KE tal-Parlament Ewropew u tal-Kunsill ta' l- 4 ta' Diċembru 2000 dwar l-inċinerazzjoni ta' l-iskart (ĠU L 332, 28.12.2000, p. 91). B'deroga mill-Artikoli 7 u 11 u mill-Anness III tad-Direttiva 94/67/KE u b'deroga mill-Artikoli 6,7(1) u 11 tad-Direttiva 2000/76/KE, il-valuri ta' limitu ta' emissjoni u l-ħtiġijiet ta' kejl ma għandhomx japplikaw għall-inċineraturi li ġejjin fis-Slovakkja sal- 31 ta' Diċembru 2006: Inċineraturi ta' sptarijiet - NsP Svidník - NsP Trebišov - NsP Košice - NsP Rožňava - NsP Poprad - NsP Lučenec - NsP Žilina - NsP Levice - NsP Prievidza-Bojnice - NsP Trnava - NsP Senica Inċineraturi ta' skart perikoluż - Slovnaft, a. s., Bratislava (1978) - Slovnaft, a. s., Bratislava (1984) - Novácke chemické závody, a. s., Nováky (1974) - Duslo, a. s., Šaľa (1982) - Petrochema, a. s., Dubová (1977) - Petrochema, a. s., Dubová (1988) - Chemko, a. s., Strážske (1984). 2. 31996 L 0061: Id-Direttiva tal-Kunsill 96/61/KE ta' l- 24 ta' Settembru 1996 dwar il-prevenzjoni u l-kontroll integrat tat-tniġġis (ĠU L 257, 10.10.1996, p. 26). B'deroga mill-Artikolu 5(1) tad-Direttiva tal-Kunsill 96/61/KE, il-ħtiġijiet għall-għoti ta' permessi lil istallazzjonijiet eżistenti ma għandhomx japplikaw fis-Slovakkja fir-rigward ta' l-istallazzjonijiet li ġejjin sad-data indikata għal kull istallazzjoni, safejn huwa kkonċernat l-obbligu skond l-Artikolu 9 (3) u (4) li dawn l-istallazzjonijiet jitħaddmu skond il-valuri ta' limitu ta' emissjoni, il-parametri ekwivalenti jew il-miżuri tekniċi bbażati fuq l-aħjar teknoloġija ottenibbli: - Považská cementáreň, a.s., Ladce: il- 31 ta' Diċembru 2011; - Slovenský hodváb, a. s., Senica: il- 31 ta' Diċembru 2011; - Istrochem, a. s., Bratislava: il- 31 ta' Diċembru 2011; - NCHZ, a. s., Nováky: il- 31 ta' Diċembru 2011; - SLZ Chémia a.s. Hnúšťa: il- 31 ta' Diċembru 2011; - Duslo, a. s. Šaľa: il- 31 ta' Diċembru 2010; - ŽOS Trnava, a.s.: il- 31 ta' Diċembru 2010; - Bukocel, a.s.: il- 31 ta' Diċembru 2009; - U.S. Steel: il- 31 ta' Diċembru 2010; - Matador, a.s. Púchov: il- 31 ta' Diċembru 2011. Permessi kkordinati għalkollox ser jinħarġu għal dawn l-istallazzjonijiet qabel it- 30 ta' Ottubru 2007, bi skedi ta' żmien li jorbtu lil kull waħda minnhom sa meta għandha tilħaq konformità sħiħa. Dawn il-permessi għandhom jiżguraw il-konformità mal-prinċipji ġenerali li jirregolaw l-obbligi bażiċi ta' l-operaturi kif stipulati fl-Artikolu 3 tad-Direttiva sat- 30 ta' Ottubru 2007. 3. 32001 L 0080: Id-Direttiva 2001/80/KE tal-Parlament Ewropew u tal-Kunsill tat- 23 ta' Ottubru 2001 dwar il-limitazzjoni ta' ħruġ fl-arja ta' ċerti sustanzi li jniġġsu minn impjanti kbar ta' kombustjoni (ĠU L 309, 27.11.2001, p. 1). B'deroga mill-Artikolu 4(1) u minn parti A ta' l-Annessi III sa VII tad-Direttiva 2001/80/KE, il-valur ta' limitu ta' emissjoni għad-dissodju tal-kubrit, għall-ossidi tan-nitroġenu u għat-trabijiet ma għandux japplika fir-rigward ta' l-impjanti li ġejjin fis-Slovakkja sal- 31 ta' Diċembru 2007: - SSE, Žilina, Heat Production Plant Zvolen (Boilers K1 u K2); - SSE, Žilina, Heat Production Plant Zvolen (Boilers K1 u K2); - SSE, Žilina, Heat Production Plant Martin (Boilers K4, K5, K6 u K7). --------------------------------------------------